Hemserekê HDPyî yê Amedî Zeyyat Ceylan û Hulya Alokmen Uyanik û Hemserekê HDPyî yê Yenîşehîrî Remzîye Sizici û Kasim Kaya û 4 kesê bînî çarçewa tehqîqatê Serdozgerîya Komare ya Amedî de 22ê teşrîna verêne de sereştişê bînayan de ameybî destbendkerdene. 8 kesî 4 rojan ra nata Mudirîya Polîsan a Amedî de nezaret de yê.
Vizêr 8 kesê ke nezaret de yê sewqê Edlîyeyê Amedî ameyî kerdene. Mehkemeya Cezaya Sulhe ya Nobetdare de wextê nezaretî yê destbendkerdeyan qasê 4 rojan ame dergkerdene.
